Document ID: 31993L0079

Komisijas Direktīva 93/79/EEK
(1993. gada 21. septembris),
kas nosaka izpildes papildu noteikumus augļaugu pavairošanas materiāla un augļaugu stādu šķirņu sarakstiem, kurus piegādātāji veido saskaņā ar Padomes Direktīvu 92/34/EEK
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1992. gada 28. aprīļa Direktīvu 92/34/EEK par augļu audzēšanai paredzēto augļaugu pavairošanas materiāla un augļaugu stādu laišanu tirgū [1], kurā grozījumi izdarīti ar Komisijas Lēmumu 93/401/EK [2], un jo īpaši tās 9. panta 6. punktu,
tā kā starptautiskā līmenī jau pastāv šķirņu aprakstu sistēma; tā kā Jaunu augu šķirņu aizsardzības starptautiskā savienība (UPOV) ir izstrādājusi šādu sistēmu;
tā kā ir vēlams starptautiskā līmenī gūto pieredzi izmantot par pamatu Kopienas sistēmai;
tā kā piegādātājiem, kas nodarbojas tikai ar augļaugu pavairošanas materiāla un augļaugu stādu laišanu tirgū, būtu jāpiemēro mazāk ierobežojošas prasības;
tā kā šajā direktīvā paredzētie pasākumi ir saskaņā ar Augļaugu ģinšu un sugu pavairošanas materiāla un stādu pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Šī direktīva paredz izpildes papildu noteikumus augļaugu stādu pavairošanas materiāla un augļaugu stādu šķirņu sarakstiem, ko piegādātāji veido saskaņā ar Direktīvas 92/34/EEK 9. panta 2. punkta ii) apakšpunktu.
2. pants
1. Piegādātāju veidotajos sarakstos iekļauj šādu informāciju:
i) šķirnes nosaukums, vajadzības gadījumā kopā ar pazīstamiem sinonīmiem;
ii) norādes par šķirnes uzturēšanu un izmantoto pavairošanas sistēmu;
iii) šķirnes apraksts, par pamatu ņemot vismaz šīs direktīvas pielikumā norādītās īpašības un to izpausmes;
iv) ja iespējams, norādes par to, kā šķirne atšķiras no tai līdzīgām šķirnēm.
2. Šā panta 1. punkta ii) un iv) apakšpunktu nepiemēro piegādātājiem, kuru darbība ir saistīta tikai ar augļaugu pavairošanas materiāla vai augļaugu stādu laišanu tirgū.
3. pants
1. Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības ne vēlāk kā līdz 1994. gada 30. jūnijam. Par to dalībvalstis tūlīt informē Komisiju.
Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka kārtību, kā izdarīt šādas atsauces.
2. Dalībvalstis dara Komisijai zināmus galvenos savu tiesību aktu noteikumus, ko tās pieņem jomā, uz kuru attiecas šī direktīva.
4. pants
Šī direktīva ir adresēta dalībvalstīm.
Briselē, 1993. gada 21. septembrī

Labels: 3
17
6